Ադելանտո

Ադելանտո (անգլ.՝ Adelanto), քաղաք ԱՄՆ-ի Կալիֆոռնիա նահանգի Սան Բեռնարդո շրջանում, Վիկտորվիլ քաղաքից մոտավորապես 15 կիլոմետր դեպի հյուսիս-արևմուտք։ Ըստ 2000 թվականին անցկացված մարդահամարի տվյալների՝ բնակչության թվաքանակը եղել է 18 130։ 2008 թվականին այդ ցուցանիշը հասել է 28 049-ի, 2010 թվականին՝ 31.765-ի։ Աշխարհագրություն Ադելանտոն գտնվում է Ներքին կայսրություն անվանումը կրող տարածաշրջանի հյուսիսային մասում՝ Մոհավե անապատի 34°34′34″N 117°25′58″W Վիկտոր հովտում։ Ամերիկայի Միացյալ Նահանգների բնակչության հաշվառման բյուրոյի տվյալների համաձայն՝ Ադելանտոն ընդհանուր առմամբ զբաղեցնում է 145,107 քառակուսի կիլոմետր տարածք, որից 145,062 քառակուսի կիլոմետրը ցամաքային է, 0,046 քառակուսի կիլոմետրը (0,04 %-ը)՝ ջրային։ Քաղաքի կողմնորոշիչ բարձունքն ունի 875 մետր բարձրություն։ Ըստ Köppen Climate Classification system-ի դասակարգման՝ Ադելանտոյին բնորոշ է կիսաչորային կլիման, որը կլիմայական քարտեզներում նշվում է "BSk" համառոտագրությամբ։ Պատմություն Բնակավայրը 1915 թվականին հիմնադրել է ամերիկացի գյուտարար Է. Հ. Ռիչարդսոնը, որն իր արտոնագրերի վաճառքից ձեռք բերած $75.000 դոլարով ընդարձակ հողատարածք է գնել՝ նպատակ ունենալով Հարավային Կալիֆոռնիայում հիմնադրել ըստ նախօրոք պատրաստված պլանի կառուցապատված առաջին բնակավայրը։ Ադելանտո անվանումը, որ իսպաներենից թարգմանած՝ նշանակում է առաջադիմություն, բնակավայրին տրվել է 1917 թվականին։ Ադելանտոյին քաղաքի կարգավիճակ է շնորհվել 1992 թվականի նոյեմբերին։ 1975-ից 1997 թվականներին Ադելանտոն համբավվել էր իր խաղատնով, որի հռչակված ռեստորանից ու բարից օգտվելու և թղթախաղով գումար շահելու էին գալիս Սան Բեռնարդինո շրջանի զանազան բնակավայրերից։ Ծանոթագրություններ Արտաքին հղումներ Քաղաքի պաշտոնական կայքէջը (անգլ.) High Desert Mavericks website (անգլ.)